**NACRT**

**ZAKON O IZMJENAMA I DOPUNAMA**

**ZAKONA O ZARADAMA ZAPOSLENIH U JAVNOM SEKTORU**

**Član 1**

U Zakonu o zaradama zaposlenih u javnom sektoru ("Službeni list CG," br. 16/16, 83/16, 21/17, 42/17, 12/18, 39/18, 42/18, 34/19, 130/19, 146/21, 92/22, 152/22, 113/23, 48/24 i 48/24) u članu 2 stav 1 poslije alineje 3) dodaju se alineje koje glase:

“3a) zaposleni u nezavisnom ili regulatornom tijelu osnovanom u skladu sa zakonom koji se finansiraju iz budžeta Crne Gore odnosno budžeta lokalne samouprave;”

U alineji 8) tačka se zamjenjuje sa tačkom zarez.

Poslije alineje 8) dodaje se alineja koja glasi:

“9) nosioci pravosudnih i ustavnosudskih funkcija.“

**Član 2**

  Čl. 7, 8, 9 i 10 brišu se.

**Član 3**

   U članu 15 stav 1 alineja 2) mijenja se i glasi:

   “2) dodatak za obavljanje specifičnih poslova;”.

     Alineja 3) se briše.

Dosadašnje alin. 4 i 5 postaju alin. 3 i 4.

**Član 4**

     Član 17 mijenja i glasi:

”**Dodatak za obavljanje specifičnih poslova**

**Član 17 ﻿**

Dodatak na osnovnu zaradu zaposlenom za neposredno obavljanje specifičnih poslova koji su usko vezani za djelatnost pravnog lica može biti određen u visini do 30% osnovne zarade.

Radna mjesta, način ostvarivanja prava i iznos dodatka iz stava 1 ovog člana, za državne službenike i policijske službenike utvrđuju se propisom Vlade na predlog nadležnog organa, a za lokalne službenike propisom nadležnog organa lokalne samouprave uz saglasnost Ministarstva.

Radna mjesta, način ostvarivanja prava i iznos dodatka iz stava 1 ovog člana, za zaposlene u ustanovi čiji je osnivač država ili lokalna samouprava utvrđuju se kolektivnim ugovorom ili drugim aktom uz saglasnost Ministarstva.

Radna mjesta, način ostvarivanja prava i iznos dodatka iz stava 1 ovog člana za zaposlene u nezavisnim i regulatornim tijelima i pravnim licima iz člana 2 stav 1 tač. 5 i 6 ovog zakona, utvrđuju se aktom nadležnog organa ovih pravnih lica.

Izuzetno od st. 1 i 2 ovog člana radna mjesta, iznos i način ostvarivanja dodataka za zaposlene iz člana 2 stav 1 tačka 7 ovog zakona utvrđuju se propisom Vlade na predlog organa državne uprave nadležnog za poslove odbrane uz saglasnost Ministarstva.

Izuzetno od stava 4 ovog člana, dodatak na osnovnu zaradu, zaposlenima u u nezavisnom ili regulatornom tijelu osnovanom u skladu sa zakonom koje se finansiraju iz budžeta države odnosno lokalne samouprave utvrđuje se aktom nadležnog organa ovih pravnih lica, uz saglasnost Ministarstva.

Dodatak na zaradu iz stava 1 ovog člana ne može ostvariti izabrano, imenovano ili postavljeno lice kod pravnih lica, organa i službi iz člana 2 stav 1 tač. 2, 3, 3a, 4, 5, 6, 8 i 9 ovog zakona.

Izuzetno od stava 2 ovog člana, radna mjesta, iznos i način ostvarivanja dodatka za zaposlene u Službi Skupštine Crne Gore (u daljem tekstu: Skupština) utvrđuje radno tijelo Skupštine nadležno za administrativna pitanja, polazeći od Budžetom planiranih sredstava, uz saglasnost Ministarstva.

Izuzetno od stava 2 ovog člana, radna mjesta, iznos i način ostvarivanja dodatka iz stava 1 ovog člana, za zaposlene u službi Državne izborne komisije, utvrđuje Državna izborna komisija, na predlog predsjednika Državne izborne komisije, polazeći od Budžetom planiranih sredstava, uz saglasnost Ministarstva.

Izuzetno od stava 2 ovog člana, radna mjesta, iznos i način ostvarivanja dodataka iz stava 1 ovog člana, za zaposlene u organima sudske vlasti utvrđuje Sudski savjet, polazeći od Budžetom planiranih sredstava, uz saglasnost Ministarstva.

Izuzetno od stava 2 ovog člana, radna mjesta, iznos i način ostvarivanja dodatka iz stava 1 ovog člana, za zaposlene u državnim tužilaštvima i Sekretarijatu Tužilačkog savjeta utvrđuje Tužilački savjet, polazeći od Budžetom planiranih sredstava, uz saglasnost Ministarstva.

Izuzetno od st. 1 i 7 ovog člana zaposleni koji radi na specifičnim poslovima u predmetima organizovanog kriminala, korupcije, pranja novca, terorizma i ratnih zločina ostvaruje pravo na specijalni dodatak u visini do 45% osnovne zarade.

Izuzetno od stava 12 ovog člana, zaposleni u organima sudske vlasti i državnom tužilaštvu i policijski službenik koji radi u posebnoj organizacionoj jedinici organa uprave nadležnog za poslove policije za rad sa Specijalnim državnim tužilaštvom može ostvariti dodatak na osnovnu zaradu do 60% visine osnovne zarade”.

**Član 5**

Čl. 18 i 19 brišu se.

**Član 6**

Član 21 mijenja se i glasi:

“Varijabilni dio zarade, u zavisnosti od raspoloživih sredstava, pripada zaposlenom sa izuzetnim rezultatima i kvalitetom rada.

Uslove i način ostvarivanja prava iz stava 1 ovog člana, za zaposlene u državnom sektoru, lica u službi u Vojsci Crne Gore i policijske službenike utvrđuje Vlada, na predlog Ministarstva.

Za zaposlene u lokalnom sektoru uslove i način ostvarivanja prava na varijabilni dio zarade utvrđuje nadležni organ lokalne samouprave, uz saglasnost Ministarstva.

Uslovi i način ostvarivanja prava na varijabilni dio zarade za zaposlene iz člana 2 stav 1 tač. 3a, 4, 5, i 6 ovog zakona utvrđuju se aktom nadležnog organa ovih pravnih lica uz saglasnost Ministarstva.

Uslovi i način ostvarivanja prava na varijabilni dio zarade za zaposlene u nezavisnim i regulatornim tijelima, utvrđuje se aktom nadležnog organa ovih pravnih lica”.

**Član 7**

Član 22 mijenja se i glasi:

“Za izabrana, imenovana i postavljena lica kod Predsjednika Crne Gore utvrđuju se koeficijenti i to:

|  |  |
| --- | --- |
| **Zvanja** | **Koeficijenti** |
| Predsjednik Crne Gore | 35,97 |
| Generalni sekretar Predsjednika Crne Gore | 26,98 |
| Šef kabineta Predsjednika Crne Gore | 24,73 |
| Savjetnik Predsjednika Crne Gore | 24,73 |
| Zamjenik generalnog sekretara Službe Predsjednika Crne Gore | 25,86 |
| Zamjenik Šefa kabineta Predsjednika Crne Gore | 20,23 |
| Savjetnik generalnog sekretara Službe Predsjednika Crne Gore | 15,17 |

**Član 8**

Poslije člana 22 dodaju se članovi:

“Član 22a

Za izabrana, imenovana, postavljena i druga lica u Skupštini Crne Gore, Državnoj revizorskoj instituciji, Državnoj izbornoj komisiji i kod Zaštitnika ljudskih prava i sloboda utvrđuju se koeficijenti i to:

|  |  |
| --- | --- |
| **Zvanja** | **Koeficijent** |
| Predsjednik Skupštine | 33.72 |
| Potpredsjednik Skupštine | 30.34 |
| Poslanik | 29.22 |
| Generalni sekretar Skupštine | 26.98 |
| Zamjenik generalnog sekretara Skupštine | 25.86 |
| Savjetnik Predsjednika Skupštine | 24.73 |
| Šef kabineta Predsjednika Skupštine | 24.73 |
| Savjetnik Potpredsjednika Skupštine | 20.23 |
| Pomoćnik generalnog sekretara Skupštine | 20.23 |
| Sekretar stalnog radnog tijela Skupštine | 14.05 |
| Predsjednik Senata Državne revizorske institucije | 32.59 |
| Član Senata Državne revizorske institucije | 29.22 |
| Zaštitnik ljudskih prava i sloboda | 29.22 |
| Zamjenik Zaštitnika ljudskih prava i sloboda | 26.98 |
| Generalni sekretar zaštitnika ljudskih prava i sloboda | 20.23 |
| Glavni savjetnik zaštitnika ljudskih prava i sloboda | 15.17 |
| Savjetnik zaštitnika ljudskih prava i sloboda | 14.05 |
| Predsjednik Državne izborne komisije | 26.98 |
| Sekretar Državne izborne komisije | 24.73 |

“.

“Član 22b

Za izabrana, imenovana i postavljena lica u Vladi Crne Gore utvrđuju se koeficijenti i to:

|  |  |
| --- | --- |
| **Zvanja** | **Koeficijent** |
| Predsjednik Vlade | 33.72 |
| Potpredsjednik Vlade | 30.34 |
| Ministar | 29.22 |
| Glavni pregovarač za pregovore o pristupanju Crne Gore Evropskoj uniji | 29.22 |
| Generalni sekretar Vlade | 26.98 |
| Glavni savjetnik predsjednika Vlade | 26.98 |
| Direktor Agencije za nacionalnu bezbjednost | 28.11 |
| Direktor Agencije za sprečavanje korupcije | 28.11 |
| Zaštitnik imovinsko-pravnih interesa | 26.98 |
| Zamjenik Zaštitnika imovinsko-pravnih interesa | 24.73 |
| Zamjenik generalnog sekretara Vlade | 25.86 |
| Državni sekretar | 25.86 |
| Zamjenik glavnog pregovarača za poglavlje pravne tekovine Evropske unije | 25.86 |
| Zamjenik glavnog pregovarača – Nacionalni IPA koordinator | 25.86 |
| Savjetnik Predsjednika Vlade | 24.73 |
| Sekretar vijeća za nacionalnu bezbjednost | 24.73 |
| Predsjednik Državne komisije za kontrolu postupaka javnih nabavki | 24.73 |
| Sekretar Sekretarijata za zakonodavstvo | 22.48 |
| Šef kabineta Predsjednika Vlade | 24.73 |
| Savjetnik Potpredsjednika Vlade | 20.23 |
| Pomoćnik sekretara Sekretarijata za zakonodavstvo | 20.23 |
| Zamjenik Šefa kabineta Predsjednika Vlade | 20.23 |
| Savjetnik generalnog sekretara Vlade | 15.17 |
| Pomoćnik generalnog sekretara Vlade | 20.23 |
| Sekretar Ministarstva | 20.23 |
| Generalni direktor u Ministarstvu | 20.23 |
| Savjetnik glavnog pregovarača | 20.23 |
| Direktor Uprave policije | 23.82 |
| Direktor Poreske uprave | 23.82 |
| Direktor Uprave carina | 23.82 |
| Direktor Uprave za nekretnine | 23.82 |
| Direktor Uprave za državnu imovinu | 23.82 |
| Direkor Uprave za statistiku | 23.82 |
| Direktor Uprave za izvršenje krivičnih sankcija | 23.82 |
| Direktor Agencije za zaštitu ličnih podataka | 21.36 |
| Starješina samostalnog organa uprave | 21.36 |
| Direktor Centra za posredovanje | 21.36 |
| Direktor Agencije za mirno rješavanje radnih sporova | 21.36 |
| Savjetnik u Kabinetu Predsjednika Vlade | 14.05 |
| Sekretar stalnog radnog tijela Vlade | 14.05 |
| Zastupnik Crne Gore pred Evropskim sudom za ljudska prava | 29,22 |
| Zamjenik Zastupnika Crne Gore pred Evropskim sudom za ljudska prava | 26,98 |
| Rukovodilac kancelarije u Vladi | 15.17 |
| Rukovodilac Nacionalne kancelarije u ministarstvu | 15.17 |
| Samostalni savjetnik I u Kancelariji Zastupnika Crne Gore pred Evropskim sudom za ljudska prava | 14.05 |
| Savjetnik Zamjenika glavnog pregovarača za poglavlje pravne tekovine Evropske unije | 14.05 |
| Savjetnik Zamjenika glavnog pregovarača - Nacionalni IPA koordinator | 14.05 |
| Predsjednik Komisije za žalbe | 22.48 |
| Predsjednik Disciplinske komisije | 22.48 |
| Član Komisije za žalbe | 20.23 |
| Član Disciplinske komisije | 20.23 |
| Načelnik odjeljenja za vojno-obavještajne i bezbjedonosne poslove | 20.23 |
| Član Državne komisije za kontrolu postupaka javnih nabavki | 20.23 |
| Pomoćnik direktora Uprave policije | 20,05 |
| Pomoćnik direktora Poreske uprave | 20,05 |
| Pomoćnik direktora Uprave carina | 20,05 |
| Pomoćnik direktora Uprave za nekretnine | 20,05 |
| Pomoćnik direktora Uprave za državnu imovinu | 20,05 |
| Pomoćnik direktora Uprave za statistiku | 20,05 |
| Pomoćnik direktora Uprave za izvršenje krivičnih sankcija | 20,05 |
| Pomoćnik direktora Agencije za zaštitu ličnih podataka | 17.98 |
| Pomoćnik starješine samostalnog organa uprave | 17.98 |
| Sekretar socijalnog savjeta | 16.86 |

“Član 22c

**LOKALNA SAMOUPRAVA**

Za funkcionere u lokalnoj samoupravi utvrđuju se koeficijenti:

|  |  |
| --- | --- |
| **Zvanja** | **Koeficijent** |
| Gradonačelnik/predsjednik opštine | 22,48 |
| Predsjednik skupštine | 21,62 |
| Zamjenik gradonačelnika/potpredsjednik opštine | 20,75 |
| Glavni administrator | 20,75 |
| Sekretar skupštine | 19,89 |

Za zvanja u okviru kategorije visoki rukovodni kadar u lokalnoj samoupravi utvrđuju se koeficijenti:

|  |  |
| --- | --- |
| **Zvanja** | **Koeficijent** |
| Starješina organa lokalne uprave | 19,02 |
| Glavni gradski arhitekta | 19,02 |
| Starješina organa koji je ovlašćen za zaštitu imovinsko-pravnih interesa opštine | 19,02 |
| Rukovodilac posebne službe | 17,29 |
| Menadžer opštine | 17,29 |
| Rukovodilac službe koja vrši zajedničke i stručne poslove | 16,43 |
| Pomoćnik starješine organa lokalne uprave | 15,56 |
| Pomoćnik rukovodioca posebne službe | 15,56 |
| Pomoćnik rukovodioca službe koja vrši zajedničke i stručne poslove | 15,56 |
| Zaštitnik imovinsko pravnih interesa opštine | 15,56 |

".

**Član 9**

 Član 23 briše se.

**Član 10**

Član 24 mijenja se i glasi:

“**Posebne grupe poslova**

**Član 24 ﻿**

Koeficijenti za zarade zaposlenih iz člana 2 stav 1 tač. 1 i 2 ovog zakona, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika i lokalnih službenika i namještenika, u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijenat se utvrđuje Granskim kolektivnim ugovorom, uz saglasnost Vlade, po prethodno pribavljenom mišljenju Ministarstva.

Izuzetno od stava 1 ovog članakada se posebnim propisom utvrđuju zvanja, tim propisom utvrdiće se koeficijenti zvanja, zavisno od nivoa kvalifikacije obrazovanja u skladu sa ovim zakonom i propisima o državnim službenicima i namještenicima, uz prethodno pribavljenu saglasnost Ministarstva.

Koeficijenti za zarade zaposlenih u Službi Skupštine, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijent se utvrđuje kolektivnim ugovorom kod poslodavca, uz prethodno pribavljenu saglasnost Ministarstva.

Koeficijenti za zarade zaposlenih iz člana 2 stav 1 tač. 3a, 4, 5 i 6 ovog zakona, zavisno od nivoa kvalifikacije obrazovanja, složenosti poslova, odgovornosti ili drugih elemenata bitnih za vrednovanje određenog posla, utvrđuju se kolektivnim ugovorom ili drugim aktom uz saglasnost Ministarstva.

Izuzetno od stava 1 ovog člana, koeficijent za zarade zaposlenih iz člana 2 stav 1 tač. 3a, 4, 5 i 6 ovog zakona neće se utvrđivati kolektivnim ugovorom za zaposlene čiji su koeficijenti određeni ovim zakonom.

Neto zarade zaposlenih i rukovodećih lica u tijelu iz člana 2 stav 1 tačka 3 ovog zakona utvrđuju se u visini do 2.5 prosječne neto zarade u sektoru “Državna uprave i odbrana, obavezno socijalno osiguranje” u prethodnoj godini po podacima organa uprave nadležnog za poslove statistike.

Neto zarade zaposlenih i rukovodećih lica iz člana 2 tač. 5 i 6 utvrđuju se u visini do 3 prosječne neto zarade u Crnoj Gori u prethodnoj godini po podacima organa uprave nadležnog za poslove statistike.

Zarade zaposlenih iz člana 2 stav 1 tač. 7 i 8 ovog zakona, zavisno od nivoa kvalifikacije obrazovanja, složenosti poslova, odgovornosti ili drugih elemenata bitnih za vrednovanje određenog posla, utvrđuju se propisom Vlade, po prethodno pribavljenom mišljenju Ministarstva.

Izuzetno od st. 4 i 5 ovog člana koeficijenti za sljedeće zaposlene utvrđuju se u visini od:

Za zaposlene u Fiskalnom savjetu:

|  |  |
| --- | --- |
| **Zvanja u Fiskalnom savjetu** | **Koeficijenti** |
| Predsjednik Fiskalnog savjeta | 32.59 |
| Član Fiskalnog savjeta | 29.22 |

Za zaposlene u Revizorskom tijelu:

|  |  |
| --- | --- |
| **Zvanja u Revizorskom tijelu** | **Koeficijenti** |
| Glavni revizor | 26.98 |
| Zamjenik glavnog revizora | 24.73 |
| Ovlašćeni revizor – rukovodilac organizacione jedinice za reviziju | 17.98 |
| Ovlašćeni revizor | 16,29 |
| Viši revizor | 11.60 |
| Mlađi revizor | 10.20 |

Za zaposlene u Univerzitetu Crne Gore:

|  |  |
| --- | --- |
| **Zvanja u Univerzitetu Crne Gore** | **Koeficijenti** |
| Redovni profesor univerziteta | 21.62 |
| Vanredni profesor univerziteta | 19.89 |
| Docent na univerzitetu | 17.29 |
| Naučni saradnik | 17.29 |

Za zaposlene u javnim zdravstvenim ustanovama:

|  |  |
| --- | --- |
| **Zvanja u javnim zdravstvenim ustanovama** | **Koeficijenti** |
| Ljekar subspecijalista | 20.75 |
| Ljekar specijalista | 19.02 |
| Ljekar specijalista stomatologije | 19.02 |
| Specijalista medicinske genetike | 19.02 |
| Specijalista medicinske psihologije | 19.02 |
| Specijalista medicinske biohemije | 19.02 |
| Specijalista medicinske fizike | 19.02 |
| Specijalista kliničke farmacije | 19.02 |
| Specijalista farmakoterapije | 19.02 |
| Specijalista farmaceutske tehnologije | 19.02 |
| Specijalista za ispitivanje i kontrolu ljekova | 19.02 |
| Specijalsita toksikološke hemije | 19.02 |
| Specijalsita sanitarne hemije | 19.02 |
| Specijalista socijalne farmacije | 19.02 |
| Specijalista za kontrolu i primjenu ljekovitih bilja | 19.02 |
| Doktor medicine | 15.99 |
| Doktor veterinarske medicine | 15.99 |
| Doktor stomatologije | 15.99 |
| Doktor farmacije | 15.99 |
| Magistar farmacije | 15.99 |
| Diplomirani farmaceut | 15.99 |
| Diplomirani farmaceut-medicinski biohemičar | 15.99 |

**II A. ZARADE NOSILACA PRAVOSUDNIH I USTAVNOSUDSKIH FUNKCIJA**

**Član 11**

Poslije člana 24 dodaje se novi član koji glasi:

“**Član 24a**

Za utvrđivanje zarada nosilaca pravosudnih funkcija i drugih lica, zavisno od zvanja, složenosti, odgovornosti i značaja u Vrhovnom sudu utvrđuju se koeficijenti i to:

|  |  |
| --- | --- |
| Predsjednik Vrhovnog suda Crne Gore | 33.72 |
| Zamjenik Predsjednika Vrhovnog suda Crne Gore | 30.34 |
| Sudija Vrhovnog suda Crne Gore | 29.22 |
| Šef kabineta Predsjednika Vrhovnog suda Crne Gore | 19.02 |
| Sekretar Vrhovnog suda Crne Gore | 15,56 |
| Savjetnik u Vrhovnom sudu Crne Gore | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Apelacionom sudu utvrđuju se koeficijenti i to:

|  |  |
| --- | --- |
| Predsjednik Apelacionog suda Crne Gore | 29.22 |
| Sudija u Apelacionom sudu koji postupa u predmetima organizovanog kriminala, korupcije, pranja novca, terorizma i ratnih zločina | 28.11 |
| Sudija Apelacionog suda Crne Gore | 25.86 |
| Sekretar Apelacionog suda Crne Gore | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Upravnom sudu utvrđuju se koeficijenti i to:

|  |  |
| --- | --- |
| Predsjednik Upravnog suda Crne Gore | 28.11 |
| Sudija Upravnog suda Crne Gore | 25.86 |
| Sekretar Upravnog suda Crne Gore | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Privrednom sudu utvrđuju se koeficijenti i to:

|  |  |
| --- | --- |
| Predsjednik Privrednog suda Crne Gore | 26,98 |
| Sudija Privrednog suda Crne Gore | 24.73 |
| Sekretar Privrednog suda Crne Gore | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Višem sudu utvrđuju se koeficijenti i to:

|  |  |
| --- | --- |
| Predsjednik Višeg suda Crne Gore | 26.98 |
| Sudija u Višem sudu koji postupa u predmetima organizovanog kriminala, korupcije i pranja novca, terorizma i ratnih zločina | 26.98 |
| Sudija Višeg suda Crne Gore | 24.73 |
| Sekretar Višeg suda Crne Gore | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Osnovnom sudu utvrđuju se koeficijenti i to:

|  |  |
| --- | --- |
| Predsjednik Osnovnog suda Crne Gore | 24.73 |
| Sudija Osnovnog suda Crne Gore | 20.23 |
| Sekretar Osnovnog suda | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Višem sudu za prekršaje utvrđuju se koeficijenti i to:

|  |  |
| --- | --- |
| Predsjednik Višeg suda za prekršaje Crne Gore | 26,98 |
| Sudija Višeg suda za prekršaje Crne Gore | 24.73 |
| Sekretar Višeg suda za prekršaje | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Sudu za prekršaje utvrđuju se koeficijenti i to:

|  |  |
| --- | --- |
| Predsjednik suda za prekršaje | 24.73 |
| Sudija suda za prekršaje | 20,23 |
| Sekretar suda za prekršaje | 12.00 |

Za utvrđivanje zarade nosilaca pravosudnih funkcija i drugih lica, zavisno od zvanja, složenosti, odgovornosti i značaja u Vrhovnom državnom tužilaštvu utvrđuju se koeficijenti i to:

|  |  |
| --- | --- |
| Vrhovni državni tužilac | 32.59 |
| Zamjenik Vrhovnog državnog tužioca | 30.34 |
| Državni tužilac u Vrhovnom državnom tužilaštvu | 29.22 |
| Šef kabineta Vrhovnog državnog tužilaštva | 19.02 |
| Sekretar Vrhovnog državnog tužilaštva | 15.56 |
| Savjetnik u Vrhovnom državnom tužilaštvu | 12.00 |

Za utvrđivanje zarade nosilaca pravosudnih funkcija i drugih lica, zavisno od zvanja, složenosti, odgovornosti i značaja u Specijalnom državnom tužilaštvu utvrđuju se koeficijenti i to:

|  |  |
| --- | --- |
| Glavni specijalni tužilac | 29.22 |
| Specijalni tužilac | 26.98 |
| Savjetnik u Specijalnom državnom tužilaštvu | 12.00 |
| Šef kabineta glavnog specijalnog tužioca | 17.29 |
| Sekretar Specijalnog državnog tužilaštva | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Višem državnom tužilaštvu utvrđuju se koeficijenti I to:

|  |  |
| --- | --- |
| Rukovodilac višeg državnog tužilaštva | 26.98 |
| Državni tužilac u višem državnom tužilaštvu | 24.73 |
| Sekretar u višem državnom tužilaštvu | 12.00 |

Za utvrđivanje zarade nosilaca pravosudnih funkcija i sekretara, zavisno od zvanja, složenosti, odgovornosti i značaja u Osnovnom državnom tužilaštvu utvrđuju se koeficijenti i to:

|  |  |
| --- | --- |
| Rukovodilac osnovnog državnog tužilaštva | 24.73 |
| Državni tužilac u osnovnom državnom tužilaštvu | 20.23 |
| Sekretar osnovnog državnog tužilaštva | 12.00 |

Za utvrđivanje zarade nosilaca ustavnosudskih funkcija i drugih lica, zavisno od zvanja, složenosti, odgovornosti i značaja u Ustavnom sudu utvrđuju se koeficijenti i to:

|  |  |
| --- | --- |
| Predsjednik Ustavnog suda Crne Gore | 33.72 |
| Zamjenik predsjednika Ustavnog suda Crne Gore | 30.34 |
| Sudija Ustavnog suda Crne Gore | 29.22 |
| Generalni sekretar Ustavnog suda Crne Gore | 26.98 |
| Zamjenik generalnog sekretara Ustavnog suda Crne Gore | 25.86 |
| Šef kabineta Predsjednika Ustavnog suda Crne Gore | 19.02 |
| Ustavno sudski savjetnici | 14.05 |

Za utvrđivanje zarade predsjednika i sekretara u Sudskom savjetu utvrđuju se koeficijenti i to:

|  |  |
| --- | --- |
| Predsjednik Sudskog Savjeta | 29.22 |
| Sekretar Sudskog Savjeta | 15.56 |

Za utvrđivanje zarade sekretara u Tužilačkom savjetu utvrđuju se koeficijenti i to:

|  |  |
| --- | --- |
| Sekretar Tužilačkog savjeta | 15.56 |

“.

**Član 12**

Član 26 briše se.

**Član 13**

Član 27 mijenja se i glasi:

“Koeficijent za zaradu zaposlenog koji radi na poslovima koji zahtijevaju posebna znanja, vještine i kompetencije utvrđuje se u okviru koeficijenata utvrđenih ovim zakonom uz prethodnu saglasnost Vlade.

Izuzetno, zarade za zaposlene iz stava 1 ovog člana i eksterni kadar koji je od posebnog interesa za državu, mogu se utvrđivati po koeficijentima koji su viši od koeficijenta utvrđenih ovim zakonom uz prethodnu saglasnost Vlade.”

**Član 14**

Član 29 mijenja se i glasi:

“Zarada pripravnika utvrđuje se u visini koja iznosi 70% zarade odgovarajuće grupe poslova.”

**Član 15**

Član 30 mijenja se i glasi:

“Naknada za predsjednika organa upravljanja u pravnom licu u javnom sektoru ne može biti veća od prosječne zarade u Crnoj Gori u prethodnoj godini po podacima organa uprave nadležnog za poslove statistike.

Naknada za člana organa upravljanja u pravnom licu u javnom sektoru ne može biti veća od 70% prosječne zarade u Crnoj Gori u prethodnoj godini po podacima organa uprave nadležnog za poslove statistike.

Naknada za predsjednika organa upravljanja u pravnom licu u javnom sektoru, ukoliko funkciju vrši na profesionalnoj osnovi i ima Ugovor o radu sa poslodavcem, ne može biti veća od tri prosječne zarade u Crnoj Gori u prethodnoj godini po podacima organa uprave nadležnog za poslove statistike”.

**Član 16**

U članu 31 stav 2 briše se.

U stavu 4 riječi: “tač. 3, 4, 5 i 6”, mijenjaju se i glase: “tač. 3, 3a, 4, 5 i 6”.

Poslije stava 5 dodaje se stav 6 koji glasi: “Rješenje o zaradi zaposlenog iz člana 2 stav 1 tačka 9 ovog zakona donosi lice koje rukovodi tim sudom odnosno tužilaštvom”.

Stav 6 postaje stav 7.

**Član 17**

U članu 35 stav 2 briše se.

U stavu 4 riječi: “tač. 3, 4, 5 i 6”, mijenjaju se i glase: “tač. 3, 3a, 4, 5 i 6”.

Poslije stave 5 dodaje se stav 6 koji glasi: “Rješenje o zaradi zaposlenog iz člana 2 stav 1 tačka 9 ovog zakona donosi lice koje rukovodi tim sudom odnosno tužilaštvom.

Stav 6 postaje stav 7.

**Član 18**

Član 36 mijenja se i glasi:

“Imenovanom, odnosno postavljenom licu iz člana 2 stav 2 tač. 1, 2 i 9 (u daljem tekstu: korisnik) prestaje mandat:

* istekom mandata;
* na lični zahtjev;
* prestankom radnog odnosa;
* razrješenjem.

Lice iz stava 1 al. 1 i 4 ovog člana koje nije raspoređeno, u roku od jedne godine od dana prestanka mandata, ima pravo na naknadu u visini zarade koju obuhvata osnovna zarada, posebni dio zarade i procenat minulog staža koju je imalo u posljednjem mjesecu vršenja poslova radnog mjesta na kojem je bilo imenovano, odnosno postavljeno, uz odgovarajuće usklađivanje.

Izuzetno, pravo na naknadu može da se produži za još jednu godinu, ako lice iz stava 2 ovog člana u tom vremenu stiče pravo na penziju, na osnovu podnijetog zahtjeva organu u kojem je bio imenovan, odnosno postavljen.

Izuzetno od stava 2 ovog člana lice iz stava 1 al. 1 i 4 ovog člana, kao i lice koje je bilo u mandatu manje od šest mjeseci, ima pravo na naknadu u visini zarade koju obuhvata osnovna zarada, posebni dio zarade i procenat minulog staža koju je ostvarivalo u posljednjem mjesecu vršenja poslova radnog mjesta na kojem je bilo imenovano, odnosno postavljeno, uz odgovarajuće usklađivanje, do dana raspoređivanja odnosno zasnivanja radnog odnosa, a najduže dva mjeseca od prestanka mandata“.

**Član 19**

Član 37 mijenja se i glasi:

“Centralna evidenciju o zaradama zaposlenih vodi se kroz Centralizovani obračun zarada Ministarstva za zaposlene koji se finansiraju iz budžeta države.

Centralna evidencija iz stava 1 ovog člana obuhvata naročito podatke o:

1) ličnom imenu, jedinstvenom matičnom broju - JMB;

2) poslodavcu i radnom mjestu odnosno funkciji;

3) visini osnovne zarade i visini posebnog dijela zarade;

4) vrsti i visini dodatka na osnovnu zaradu;

5) visini varijabilnog dijela zarade;

6) visini naknade zarade i drugim primanjima;

7) radnom stažu (penzijskom stažu i beneficiranom stažu) i drugim podacima utvrđenim posebnim propisom.

Podaci iz centralne evidencije o zaradama čuvaju se trajno.

Na lične podatke iz Centralizovanog obračuna zarada primjenjivaće se odredbe kojima se propisuje zaštita podataka o ličnosti.

Sadržaj i način vođenja centralne evidencije iz stava 1 ovog člana i način dostavljanja podataka, uređuje se propisom Ministarstva”.

**Član 20**

Član 41 mijenja se i glasi:

“Odredbe ovog zakona ne odnose se na zaposlene u Centralnoj banci Crne Gore, nezavisnom pravnom licu čiji je osnivač država ili vrši javna ovlašćenja, a koje se pretežno finansira iz sredstava međunarodnih organizacija, Crvenom krstu Crne Gore i zaposlene u privrednom društvu čiji je osnivač država a koje se bavi finansijskom - kreditnom djelatnošću u cilju podsticanja razvoja crnogorske ekonomije”.

**Član 21**

U članu 42 stav 1 tačka 1 briše se.

Tačka 2 mijenja se i glasi:”utvrdi uslove i način ostvarivanja prava na varijabilni dio zarade bez saglasnosti Ministarstva (član 21 st. 3 i 4)”;

Tačka 3 mijenja se i glasi:”utvrdi koeficijente za zarade bez prethodno pribavljene saglasnosti Ministarstva (član 24);”.

**Član 22**

U članu 43 stav 1 tačka 1 briše se.

Tačka 2 mijenja se i glasi: ”utvrdi uslove i način ostvarivanja prava na varijabilni dio zarade bez saglasnosti Ministarstva (član 21 st. 3 i 4)”;

Tačka 3 mijenja se i glasi: ”utvrdi koeficijente za zarade bez prethodno pribavljene saglasnosti Ministarstva (član 24);”

Tačka 4 briše se.

**Član 23**

Član 45 mijenja se i glasi:

“Odredbe posebnih zakona, drugih propisa, kolektivnih ugovora i drugih akata kojima se uređuju zarade, naknade zarade i druga primanja zaposlenih iz člana 2 ovog zakona, uskladiće se sa ovim zakonom u roku od 120 dana od dana stupanja na snagu ovog zakona”.

**Član 24**

Ovaj zakon stupa na snagu osmog dana od dana objavljivanja u "Službenom listu Crne Gore", a primjenjivaće se od 01.01.2025. godine.

**OBRAZLOŽENJE**

**I. USTAVNI OSNOV ZA DONOŠENJE ZAKONA**

Ustavni osnov za donošenje Zakona o izmjeni Zakona o zaradama zaposlenih u javnom sektoru sadržan je u odredbama člana 16 stav 1 tačka 5 Ustava Crne Gore, kojima je predviđeno da se zakonom, u skladu sa Ustavom, pored ostalog, uređuju „druga pitanja od interesa za Crnu Goru“.

**II. RAZLOZI ZA DONOŠENJE ZAKONA**

Izmjena Zakona predlaže se u cilju unapređenja zakonskih rješenja koja su u dosadašnjoj praksi izazivala različita tumačenja, povećanja koeficijenata državnih i javnih funkcionera kao i nosilaca pravosudnih i ustavnosudskih funkcija i drugih lica.

Takođe se predlaže preciziranje naknade po prestanku funkcije lica prepoznatih zakonom kao i utvrđivanje prava na naknadu shodno vremenu imenovanja i postavljenja lica.

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM KONVENCIJAMA**

Ne postoje izvori prava Evropske unije, niti potvrđene međunarodne konvencije, sa kojima je potrebno usaglasiti ovaj zakon.

**IV. OBJAŠNJENJE OSNOVNIH PRAVNIH INSTITUTA**

**Odredbama člana 1 Nacrta** predložena je izmjena važećeg rješenja na način da se između ostalih zaposlenih u javnom sektoru prepoznaju zaposleni u u nezavisnom ili regulatornom tijelu osnovanom u skladu sa zakonom koji se finansiraju iz iz budžeta Crne Gore, odnosno budžeta lokalne samouprave i nosioci pravosudnih i ustavnosudskih funkcija.

**Odredbama člana 2** **Nacrta** brisane su odredbe koje su se u praksi pokazale neprimjenljive.

**Odredbama člana 3** **Nacrta** dodatak za obavljanje poslova na određenom radnom mjestu i specijalni dodatak objedinjen je u dodatak za obavljanje specifičnih poslova.

**Odredbama člana 4** **Nacrta** precizirano je da dodatak na zaradu mogu da ostvare zaposleni koji rade na specifičnim poslovima koji su usko vezani za djelatnost pravnog lica.

**Odredbama člana 5** **Nacrta** briše se član 18 važećeg Zakona kojim je propisano pravo na specijalni dodatak i član 19 važećeg Zakona kojim je utvrđen najviši iznos dodatka na osnovnu zaradu.

**Odredbama člana 6** **Nacrta** precizirani su uslovi za donošenje akata o varijabilnom dijelu zarade na način da Ministarstvo finansija daje saglasnost.

**Odredbama članova 7 i 8** **Nacrta** povećani su koeficijenti za državne i javne funkcionere i nosioce pravosudnih i ustavnosudskih funkcija i pojedinih drugih lica za 30% i izvršena njihova klasifikacija, shodno ustavnim kategorijama. Uvećanje koeficijenata složenosti poslova za javne funkcionere i nosioce pravosudnih i ustavnosudskih funkcija, kao i drugih lica predloženo je nakon 8 godina od donošenja Zakona, kada su ovi koeficijenti utvrđeni i u međuvremenu umanjeni usljed mjera fiskalne konsolidacije 2 puta u 2017. godini, za oko 15% (od 1 januara 2017. g za oko 8% i od prvog jula 2017. godine za oko 7%). Predloženim uvećanjem koeficijenata utvrdiće se adekvatan raspon u visini zarada u odnosu na složenost poslova i nivo odgovornosti, obzirom da su u prethodnih par godina kroz izmjene kolektivnih ugovora uvećani koeficijenti složenosti poslova za sve zaposlene u javnom sektoru izuzev za javne funkcionere i nosioce pravosudnih i ustavnosudskih funkcija. S obzirom na visok nivo odgovornosti, donošenje strateških odluka i uticaj na cjelokupan sistem, povećanje koeficijenta zarade za nosioce najviših funkcija odražavaće pravednu valorizaciju složenosti poslova koje obavljaju. Koeficijenti za zarade funkcionera i visoko rukovodnog kadra u lokalnim samoupravama odeđeni su u visini koje je predložila Zajednica opština Crne Gore.

**Odredbama člana 9 Nacrta** brisan je član 23 važećeg Zakona koji se odnosi na zarade lokalnih funkcionera iz razloga što su predloženim izmjenama iste objedinjene sa ostalim državnim i javnim funkcionerima i koeficijenti utvrđeni na način kako je predložila Zajednica opština Crne Gore.

**Odredbama člana 10** **Nacrta** predložene se izmjene na način da Ministarstvo finansija daje saglasnost na akte o zaradama za sve zaposlene osim za zaposlene u državnom sektoru. Takođe su kao posebna grupa poslova ovim članom prepoznati i koeficijenti za zaposlene u Fiskalnom savjetu i Revizorskom tijelu čiji su koeficijenti bili prepoznati posebnim zakonom, profesora na Univerzitetu i doktora i drugog stručnog kadra u javnim zdravstvenim ustanovama. Uzimajući u obzir činjenicu da su se doktorima i profesorima koeficijenti uvećani od 1. jula 2022. godine, za oko 50%, ovim kategorijama zaposlenih koeficijenti ostaju nepromijenjeni.

**Članom 11** **Nacrta** posebno su prepoznati i uvećani koeficijenti nosilaca pravosudnih i ustavnosudskih funkcija, dok su prepoznata zvanja i drugih lica u pravosuđu, od kojih su pojedinima povećani koeficijenti rukovodeći se pricipom jednakih zarada.

**Članom 12 Nacrta** brisana je odredba za utvrđivanje prava na naknadu za učešće u radnim grupama i iz razloga što se navedena prava utvrđuju podzakonskim aktom.

**Odredbama člana 13** **Nacrta** zarada za izuzetan kadar je terminološki prilagođena predloženim izmjenama.

**Članom 14** **Nacrta** odredba za utvrđivanje zarada pripravnika je usklađena sa opštim propisima o radu.

**Odredbama člana 15** **Nacrta** izmijenjen je član 30 važećeg Zakona na način da se naknada za članove organa upravljanja određuje na osnovu prosječne zarade u Crnoj Gori, umjesto na osnovu prosječne zaradu u tom pravnom licu iz razloga ujednačenosti visine naknade za članove organa upravljanja u pravnim licima u javnom sektoru.

**Odredbama čl. 16 i 17** **Nacrta** su dopunjeni članovi 31 i 35 važećeg Zakona u skladu sa prethodno predloženim izmjenama koje se odnose na preciznije određenje pojma zaposlenih u javnom sektoru.

**Članom 18** **Nacrta** utvrđena je visina naknade po prestanku funkcije lica prepoznatih zakonom, kao i utvrđivanju prava na naknadu shodno vremenu imenovanja i postavljenja lica.

**Članom 19** **Nacrta** precizirano je vođenja centralne evidencije o zaradama zaposlenih u državnom sektoru.

**Članom 20** **Nacrta** utvrđena su izuzeća od primjene predmetnog Zakona.

**Odredbama čl. 21 i 22** **Nacrta** izvršeno je usklađivanje sa prethodnim odredbama Nacrta Zakona.

**Odredbama čl. 23 i 24 Nacrta** definišu se prelazne i završne odredbe, kao i stupanje na snagu ovog Zakona.

**V. RAZLOZI ZA DONOŠENJE ZAKONA PO SKRAĆENOM POSTUPKU**

Predlažemo da se u skladu sa članom 151 Poslovnika Skupštine Crne Gore, Zakon o izmjeni i dopunama Zakona o zaradama zaposlenih u javnom sektoru uputi Skupštini Crne Gore radi donošenja po skraćenom postupku, iz razloga što je neophodno stvoriti uslove za njegovu primjenu stupanjem na snagu Zakona o budžetu za 2025.godinu.

**VI. FINANSIJSKA SREDSTVA POTREBNA ZA SPROVOĐENJE ZAKONA**

Implementacija predloženih izmjena Zakona o zaradama zaposlenih u javnom sektoru zahtijeva dodatno izdvajanje sredstava iz Budžeta Crne Gore u iznosu od 8.5 mil. €.

**VII. PREGLED ODREDBI ZAKONA O ZARADAMA ZAPOSLENIH U JAVNOM SEKTORU (“SLUŽBENI LIST CG”, BR. 16/16, 83/16, 21/17, 42/17, 12/18, 39/18, 42/18, 34/19**, [**130/2021**](javascript:void(0))**,**[**146/2021**](javascript:void(0))**,** [**92/2022**](javascript:void(0))**,** [**152/2022**](javascript:void(0))**,** [**152/2022-I**](javascript:void(0))**,** [**113/2023**](javascript:void(0))**,** [**48/2024**](javascript:void(0)) **i** [**84/2024**](javascript:void(0)) **- drugi) ČIJA IZMJENA I DOPUNA SE PREDLAŽE**

**Zaposleni u javnom sektoru**

**Član 2**

Zaposleni u javnom sektoru, u smislu ovog zakona, je:

1) zaposleni u službi državnog organa, organu državne uprave, sudu, državnom tužilaštvu, fondu, kao i u drugim organima osnovanim u skladu sa zakonom (u daljem tekstu: državni sektor);

2) zaposleni u organu lokalne uprave, organu i službi lokalne samouprave (u daljem tekstu: lokalni sektor);

3) zaposleni u nezavisnom ili regulatornom tijelu osnovanom u skladu sa zakonom;

4) zaposleni u ustanovi čiji je osnivač država ili lokalna samouprava;

5) zaposleni u agenciji, privrednom društvu koje je u većinskom vlasništvu države ili u drugom pravnom licu čiji je osnivač država ili vrši javna ovlašćenja;

6) zaposleni u agenciji, privrednom društvu koje je u većinskom vlasništvu lokalne samouprave ili u drugom pravnom licu čiji je osnivač lokalna samouprava ili vrši javna ovlašćenja;

7) lice u službi u Vojsci Crne Gore;

8) policijski službenik.

Zaposleni, u smislu stava 1 ovog člana, je i lice koje je izabrano, imenovano ili postavljeno u skladu sa propisima.

**Obezbjeđivanje sredstava za zarade**

**Član 7 ﻿**

Sredstva za zarade, naknade zarada i druga primanja zaposlenih u državnom sektoru, odnosno lokalnom sektoru i kod pravnih lica iz člana 2 stav 1 tač. 4, 7 i 8 ovog zakona, obezbjeđuju se u Budžetu Crne Gore, odnosno budžetu lokalne samouprave za fiskalnu godinu.

Sredstva za zarade, naknade zarada i druga primanja zaposlenih kod nezavisnih i regulatornih tijela i kod pravnih lica iz člana 2 stav 1 tač. 5 i 6 ovog zakona, obezbjeđuju se iz njihovih prihoda.

Izuzetno od stava 1 ovog člana sredstva za zarade, naknade zarada i druga primanja za zaposlene u ustanovi čiji je osnivač država ili lokalna samouprava, koja u obavljanju djelatnosti stiče sopstvene prihode obezbjeđuju se iz tih prihoda, odnosno u nedostajućem iznosu iz budžeta Crne Gore, odnosno budžeta lokalne samouprave za fiskalnu godinu.

**Utvrđivanje sredstava za zarade**

**Član 8**

Sredstva za isplatu zarade, naknade zarada i druga primanja zaposlenih iz člana 2 stav 1 tač. 1, 2, 7 i 8 i stava 2 ovog zakona za fiskalnu godinu utvrđuju se u procesu planiranja Budžeta Crne Gore, odnosno budžeta lokalne samouprave.

Sredstva iz stava 1 ovog člana utvrđuju se i na osnovu kretanja deficita, odnosno suficita na gotovinskoj osnovi Budžeta Crne Gore, odnosno budžeta lokalne samouprave i rezultata finansijskog poslovanja.

**Uslovi za povećanje odnosno smanjenje zarada**

**Član 9**

Sredstva za zarade, u procesu planiranja Budžeta Crne Gore, mogu se povećati kada je Budžet uravnotežen ili je ostvaren suficit, odnosno moraju smanjiti kad Budžet ostvaruje deficit tekućeg Budžeta preko nivoa od 2% bruto domaćeg proizvoda.

**Smanjenje fonda zarada**

**Član 10**

Prilikom planiranja budžeta, lokalna samouprava čije obaveze po osnovu otplate hartija od vrijednosti, kredita, garancija i poreza i doprinosa prelaze 10% tekućih prihoda ostvarenih u prethodnoj godini, dužna je da smanji sredstva za zarade za 10%, osim lokalna samouprava koja uredno izmiruje sve svoje obaveze.

Pravna lica iz člana 2 stav 1 tač. 3, 5 i 6 ovog zakona, koja su u prethodnoj godini ostvarila gubitak u poslovanju dužna su da smanje ukupan fond zarada za 10% u prvoj godini i dodatno 5% u narednoj kalendarskoj godini.

**Dodaci na osnovnu zaradu**

**Član 15**

Dodaci na osnovnu zaradu su:

1) dodatak za rad noću, rad u dane državnog ili vjerskog praznika i rad duži od punog radnog vremena (prekovremeni rad);

2) dodatak za obavljanje poslova na određenim radnim mjestima;

3) specijalni dodatak;

4) dodatak po osnovu godina radnog staža (minuli rad);

5) dodatak za dežurstvo i pripravnost

**Dodatak za obavljanje poslova na određenim radnim mjestima**

**Član 17 ﻿**

Dodatak na osnovnu zaradu zaposlenom za obavljanje poslova na određenim radnim mjestima može biti određen u visini do 30% osnovne zarade.

Radna mjesta, način ostvarivanja prava i iznos dodatka iz stava 1 ovog člana, za državne službenike, policijske službenike i zaposlene u ustanovi čiji je osnivač država utvrđuju se propisom Vlade na predlog nadležnog organa, a za lokalne službenike i zaposlene u ustanovi čiji je osnivač lokalna samouprava propisom nadležnog organa lokalne samouprave uz saglasnost Ministarstva.

Radna mjesta, način ostvarivanja prava i iznos dodatka iz stava 1 ovog člana za zaposlene u nezavisnim i regulatornim tijelima i pravnim licima iz člana 2 stav 1 tač. 5 i 6 ovog zakona, utvrđuju se aktom nadležnog organa ovih pravnih lica.

Izuzetno od st. 1 i 2 ovog člana radna mjesta, iznos i način ostvarivanja dodataka za zaposlene iz člana 2 stav 1 tačka 7 ovog zakona utvrđuju se propisom Vlade na predlog organa državne uprave nadležnog za poslove odbrane uz saglasnost Ministarstva.

Dodatak na zaradu iz stava 1 ovog člana ne može ostvariti zaposleni iz člana 22 stav 1 ovog zakona raspoređen u grupe poslova A, B i C i lica izabrana, imenovana ili postavljena kod pravnih lica, organa i službi iz člana 2 stav 1 tač. 2, 3, 4, 5, 6 i 8 ovog zakona.

Izuzetno od stava 2 ovog člana, radna mjesta, iznos i način ostvarivanja dodatka za zaposlene u Službi Skupštine Crne Gore (u daljem tekstu: Skupština) utvrđuje radno tijelo Skupštine nadležno za administrativna pitanja, polazeći od Budžetom planiranih sredstava.

Izuzetno od stava 2 ovog člana, radna mjesta, iznos i način ostvarivanja dodatka iz stava 1 ovog člana, za zaposlene u službi Državne izborne komisije, utvrđuje Državna izborna komisija, na predlog predsjednika Državne izborne komisije, polazeći od Budžetom planiranih sredstava.

Izuzetno od stava 2 ovog člana, radna mjesta, iznos i način ostvarivanja dodataka iz stava 1 ovog člana, za zaposlene u organima sudske vlasti utvrđuje Sudski savjet, polazeći od Budžetom planiranih sredstava.

Izuzetno od stava 2 ovog člana, radna mjesta, iznos i način ostvarivanja dodatka iz stava 1 ovog člana, za zaposlene u državnim tužilaštvima i Sekretarijatu Tužilačkog savjeta utvrđuje Tužilački savjet, polazeći od Budžetom planiranih sredstava.

**Specijalni dodatak**

**Član 18**

Zaposleni koji radi na specifičnim poslovima u predmetima organizovanog kriminala, korupcije, pranja novca, terorizma i ratnih zločina ostvaruje pravo na specijalni dodatak.

Radna mjesta, uslove, način ostvarivanja i iznos dodatka iz stava 1 ovog člana utvrđuju se propisom Vlade na predlog Ministarstva.

**Najviši iznos dodatka na osnovnu zaradu**

**Član 19 ﻿**

Zaposleni može ostvariti dodatak na osnovnu zaradu po osnovu iz čl. 17 i 18 ovog zakona najviše do 45% visine osnovne zarade.

Izuzetno od stava 1 ovog člana, zaposleni u organima sudske vlasti i državnom tužilaštvu i policijski službenik koji radi u posebnoj organizacionoj jedinici organa uprave nadležnog za poslove policije za rad sa Specijalnim državnim tužilaštvom može ostvariti dodatak na osnovnu zaradu po osnovu iz čl. 17 i 18 ovog zakona najviše do 60% visine osnovne zarade.

**Varijabilni dio zarade**

**Član 21 ﻿**

Varijabilni dio zarade, u zavisnosti od raspoloživih sredstava, pripada zaposlenom sa izuzetnim rezultatima i kvalitetom rada.

Uslove i način ostvarivanja prava iz stava 1 ovog člana, za zaposlene u državnom sektoru, lica u službi u Vojsci Crne Gore i policijske službenike utvrđuje Vlada, na predlog Ministarstva.

Izuzetno od stava 2 ovog člana, kriterijume i način određivanja varijabilnog dijela zarade za poslanike i zaposlene u Službi Skupštine utvrđuje generalni sekretar Skupštine uz saglasnost Kolegijuma predsjednika Skupštine, a za državne službenike i namještenike u organima sudske vlasti Sudski savjet, polazeći od Budžetom planiranih sredstava.

Za zaposlene u lokalnom sektoru, uslove i način ostvarivanja prava na varijabilni dio zarade utvrđuje nadležni organ lokalne samouprave, uz saglasnost Vlade, po pribavljenom mišljenju Ministarstva, pod uslovom da lokalna samouprava:

1) nije prezadužena (nije obuhvaćena sanacionim planom) i

2) nema poreskih i drugih dugovanja prema Budžetu Crne Gore.

Uslovi i način ostvarivanja prava na varijabilni dio zarade za zaposlene iz člana 2 stav 1 tač. 4, 5, i 6 ovog zakona, utvrđuju se aktom nadležnog organa ovih pravnih lica uz saglasnost Vlade, po pribavljenom mišljenju Ministarstva.

Uslovi i način ostvarivanja prava na varijabilni dio zarade za zaposlene u nezavisnim i regulatornim tijelima, utvrđuje se aktom nadležnog organa ovih pravnih lica.

Izuzetno od stava 5 ovog člana uslove i način ostvarivanja prava na varijabilni dio zarade za zaposlene u Državnoj revizorskoj instituciji utvrđuje Senat Državne revizorske institucije, za zaposlene u državnom tužilaštvu utvrđuje Tužilački savjet, a za zaposlene u Radio i Televiziji Crne Gore Savjet Radio i Televizije Crne Gore, polazeći od Budžetom planiranih sredstava.

**Raspoređivanje u grupe poslova**

**Član 22 ﻿**

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla pojedina zvanja u javnom sektoru raspoređuju se u sljedeće grupe poslova i izražavaju se u koeficijentima i to:

|  |  |  |
| --- | --- | --- |
| **Podgrupa** | **Zvanja** | **Koeficijent** |
| **Grupa poslova A** | | |
| 1 | Predsjednik Crne Gore | 27.67 |
| 2 | Predsjednik Skupštine | 25.94 |
| Predsjednik Vlade | 25.94 |
| Predsjednik Vrhovnog suda Crne Gore | 25.94 |
| Predsjednik Ustavnog suda Crne Gore | 25.94 |
| **Grupa poslova B** | | |
| 1 | Vrhovni državni tužilac | 25.07 |
| Predsjednik Senata Državne revizorske institucije | 25.07 |
| 2 | Potpredsjednik Skupštine | 23.34 |
| Potpredsjednik Vlade | 23.34 |
| Zamjenik predsjednika Vrhovnog suda Crne Gore | 23.34 |
| Zamjenik predsjednika Ustavnog suda Crne Gore | 23.34 |
| Zamjenik Vrhovnog državnog tužioca | 23.34 |
| 3 | Poslanik | 22.48 |
| 4 | Ministar | 22.48 |
| Glavni pregovarač za pregovore o pristupanju Crne Gore Evropskoj uniji | 22.48 |
| 5 | Sudija Vrhovnog suda Crne Gore | 22.48 |
| Sudija Ustavnog suda Crne Gore | 22.48 |
| Državni tužilac u Vrhovnom državnom tužilaštvu | 22.48 |
| Glavni Specijalni tužilac | 22.48 |
| Predsjednik Sudskog savjeta | 22.48 |
| Predsjednik Apelacionog suda | 22.48 |
| 6 | Član Senata Državne revizorske institucije | 22.48 |
| 7 | Zaštitnik ljudskih prava i sloboda | 22.48 |
| 8 | Direktor Agencije za nacionalnu bezbjednost | 21.62 |
| Direktor Agencije za sprečavanje korupcije | 21.62 |
| Predsjednik Upravnog suda | 21.62 |
| Sudija u Apelacionom sudu koji postupa u predmetima organizovanog kriminala, korupcije, pranja novca, terorizma i ratnih zločina | 21.62 |
| Redovni profesor univerziteta | 21,62 |
| Naučni savjetnik | 21,62 |
| 9 | Specijalni tužilac | 20.75 |
| Sudija u Višem sudu koji postupa u predmetima organizovanog kriminala, korupcije i pranja novca, terorizma i ratnih zločina | 20.75 |
| Zamjenik Zaštitnika ljudskih prava i sloboda | 20.75 |
| Ljekar subspecijalista | 20.75 |
| 10 | Generalni sekretar Predsjednika Crne Gore | 20.75 |
| Generalni sekretar Skupštine | 20.75 |
| Generalni sekretar Vlade | 20.75 |
| Generalni sekretar Ustavnog suda Crne Gore | 20.75 |
| 11 | Zaštitnik imovinsko-pravnih interesa | 20.75 |
| Glavni revizor | 20.75 |
| Glavni savjetnik predsjednika Vlade | 20.75 |
| Predsjednik Državne izborne komisije | 20.75 |
| 12 | Sudija Apelacionog suda | 19.89 |
| Sudija Upravnog suda | 19.89 |
| Predsjednik Višeg suda | 19.89 |
| Rukovodilac Višeg državnog tužilaštva | 19.89 |
| Predsjednik Privrednog suda | 19.89 |
| Predsjednik Višeg suda za prekršaje | 19.89 |
| Vanredni profesor univerziteta | 19.89 |
| Viši naučni saradnik | 19.89 |
| 13 | Zamjenik generalnog sekretara Skupštine | 19.89 |
| Zamjenik generalnog sekretara Vlade | 19.89 |
| Zamjenik generalnog sekretara Ustavnog suda Crne Gore | 19.89 |
| Državni sekretar | 19.89 |
| Zamjenik glavnog pregovarača za poglavlje pravne tekovine Evropske unije | 19.89 |
| Zamjenik glavnog pregovarača - Nacionalni IPA koordinator | 19.89 |
| 14 | Zamjenik Zaštitnika imovinsko-pravnih interesa | 19.02 |
| Zamjenik glavnog revizora | 19.02 |
| Ljekar specijalista | 19.02 |
| Ljekar specijalista stomatologije | 19.02 |
| Specijalista medicinske genetike | 19.02 |
| Specijalista medicinske psihologije | 19.02 |
| Specijalisti medicinske biohemije | 19.02 |
| Specijalista medicinske fizike | 19.02 |
| Specijalista kliničke farmacije | 19.02 |
| Specijalista farmakoterapije | 19,02 |
| Specijalista farmaceutske tehnologije | 19,02 |
| Specijalista za ispitivanje i kontrolu ljekova | 19,02 |
| Specijalista toksikološke hemije | 19,02 |
| Specijalista sanitarne hemije | 19,02 |
| Specijalista socijalne farmacije | 19,02 |
| Specijalista za kontrolu i primjenu ljekovitih bilja | 19,02 |
| 15 | Šef kabineta Predsjednika Crne Gore | 19.02 |
| Šef kabineta predsjednika Skupštine | 19.02 |
| Šef kabineta predsjednika Vlade | 19.02 |
| Šef kabineta predsjednika Vrhovnog suda Crne Gore | 19.02 |
| Šef kabineta predsjednika Ustavnog suda Crne Gore | 19.02 |
| Šef kabineta Vrhovnog državnog tužioca | 19.02 |
| 16 | Sudija Privrednog suda | 19.02 |
| Sudija Višeg suda | 19.02 |
| Državni tužilac u Višem državnom tužilaštvu | 19.02 |
| Predsjednik Osnovnog suda | 19.02 |
| Sudija Višeg suda za prekršaje | 19.02 |
| Predsjednik Suda za prekršaje | 19.02 |
| Rukovodilac osnovnog državnog tužilaštva | 19.02 |
| Predsjednik Državne komisije za kontrolu postupaka javnih nabavki | 19.02 |
| 17 | Savjetnik Predsjednika Crne Gore | 19.02 |
| Savjetnik predsjednika Skupštine | 19.02 |
| Savjetnik predsjednika Vlade | 19.02 |
| Sekretar Vijeća za nacionalnu bezbjednost | 19.02 |
| Sekretar Državne izborne komisije | 19.02 |
| 18 | Sekretar Sekretarijata za zakonodavstvo | 17.29 |
| Docent na univerzitetu | 17.29 |
| Naučni saradnik | 17.29 |
| 19 | Predsjednik Komisije za žalbe | 17.29 |
| Predsjednik Disciplinske komisije | 17.29 |
| Šef kabineta glavnog specijalnog tužioca | 17.29 |
| **Grupa poslova C** | | |
| 1 | Direktor Uprave policije | 16.43 |
| Direktor Poreske uprave | 16.43 |
| Direktor Uprave carina | 16.43 |
| Direktor Uprave za inspekcijske poslove | 16.43 |
| Direktor Zavoda za izvršenje krivičnih sankcija | 16.43 |
| Direktor Agencije za zaštitu ličnih podataka | 16.43 |
| 2 | Starješina samostalnog organa uprave | 16.43 |
| Direktor Centra za posredovanje | 16.43 |
| Direktor Agencije za mirno rješavanje radnih sporova | 16.43 |
| 3 |  |  |
| Doktor medicine | 15.99 |
| Doktor medicine u Fondu za zdravstveno osiguranje | 15.99 |
| Doktor veterinarske medicine | 15.99 |
| Doktor stomatologije | 15.99 |
| Doktor farmacije | 15,99 |
| Magistar farmacije | 15,99 |
| Diplomirani farmaceut | 15,99 |
| Diplomirani farmaceut - medicinski biohemičar | 15,99 |
| 4 | Sekretar ministarstva | 15.56 |
| Generalni direktor u ministarstvu | 15.56 |
| Savjetnik potpredsjednika Skupštine | 15.56 |
| Savjetnik potpredsjednika Vlade | 15.56 |
| Pomoćnik sekretara Sekretarijata za zakonodavstvo | 15.56 |
| Pomoćnik generalnog sekretara Skupštine | 15.56 |
| Pomoćnik generalnog sekretara Vlade | 15.56 |
| Generalni sekretar Zaštitnika ljudskih prava i sloboda | 15.56 |
| Član Komisije za žalbe | 15.56 |
| Član Disciplinske komisije | 15.56 |
| Savjetnik glavnog pregovarača | 15.56 |
| 5 | Načelnik odjeljenja za vojno-obavještajne i bezbjedonosne poslove | 15.56 |
| 6 | Sudija osnovnog suda | 15.56 |
| Sudija suda za prekršaje | 15.56 |
| Državni tužilac u osnovnom državnom tužilaštvu | 15.56 |
| Sekretar Vrhovnog suda Crne Gore | 15.56 |
| Sekretar Vrhovnog državnog tužilaštva | 15.56 |
| Sekretar Sudskog Savjeta | 15.56 |
| Sekretar Tužilačkog Savjeta | 15.56 |
| Član Državne komisije za kontrolu postupaka javnih nabavki | 15.56 |
| Zamjenik šefa Kabineta predsjednika Vlade | 15.56 |
| 7 | **- brisano -** |  |
| 8 | Pomoćnik direktora Uprave policije | 13.83 |
| Pomoćnik direktora Poreske uprave | 13.83 |
| Pomoćnik direktora Uprave carina | 13.83 |
| Pomoćnik direktora Uprave za inspekcijske poslove | 13.83 |
| Pomoćnik direktora Zavoda za izvršenje krivičnih sankcija | 13.83 |
| Pomoćnik direktora Agencije za zaštitu ličnih podataka | 13.83 |
| 9 | Pomoćnik starješine samostalnog organa uprave | 13.83 |
| 10 | Sekretar socijalnog savjeta | 12.97 |
| 11 | Ustavno sudski savjetnici | 12.53 |
| 12 | **- brisano -** |  |
| Rukovodilac kancelarije u Vladi | 11.67 |
| Rukovodilac Nacionalne kancelarije u ministarstvu | 11.67 |
| Savjetnik generalnog sekretara Vlade | 11.67 |
| Glavni savjetnik Zaštitnika ljudskih prava i sloboda | 11.67 |
| 13 | Sekretar stalnog radnog tijela Vlade | 10.81 |
| Sekretar stalnog radnog tijela Skupštine | 10.81 |
| Savjetnik u Vrhovnom sudu Crne Gore | 10.81 |
| Savjetnik u Vrhovnom državnom tužilaštvu | 10.81 |
| Savjetnik u Kabinetu predsjednika Vlade | 10.81 |
| Savjetnik Zaštitnika ljudskih prava i sloboda | 10.81 |
| Sekretar suda | 10.81 |
| Sekretar državnog tužilaštva | 10.81 |
| Samostalni savjetnik I u Kancelariji Zastupnika Crne Gore pred Evropskim sudom za ljudska prava | 10.81 |
| Savjetnik Zamjenika glavnog pregovarača za poglavlje pravne tekovine Evropske unije | 10.81 |
| Savjetnik Zamjenika glavnog pregovarača - Nacionalni IPA koordinator | 10.81 |

**- Grupa poslova D brisana -**

Za zaposlene iz člana 2 stav 1 tač. 1 i 2 ovog zakona, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika i lokalnih službenika i namještenika, u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijenat se utvrđuje Granskim kolektivnim ugovorom, uz saglasnost Vlade, po prethodno pribavljenom mišljenju Ministarstva.

Za zaposlene u Službi Skupštine, čija su zvanja utvrđena u okviru kategorija ekspertsko-rukovodni kadar, ekspertski kadar i izvršni kadar u skladu sa zakonom kojim se uređuje kategorizacija radnih mjesta državnih službenika i namještenika u zavisnosti od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, koeficijent se utvrđuje kolektivnim ugovorom kod poslodavca, polazeći od Budžetom planiranih sredstava.

Kada se drugim propisom utvrđuju zvanja koja nijesu raspoređena u grupe poslova iz stava 1 ovog člana, tim propisom izvršiće se njihovo raspoređivanje u grupe poslova, zavisno od nivoa kvalifikacije obrazovanja u skladu sa ovim zakonom i propisima o državnim službenicima i namještenicima, uz prethodno pribavljenu saglasnost Ministarstva.

**Utvrđivanje zarada u lokalnom sektoru**

**Član 23 ﻿**

Koeficijenti za zarade zaposlenih u lokalnom sektoru, utvrđuju se u okviru Grupe poslova C iz člana 22 stav 1 ovog zakona, aktom nadležnog organa lokalne samouprave, uz prethodno pribavljenu saglasnost Ministarstva.

Zarade lokalnih funkcionera utvrđuju se u okviru Grupe poslova B i C, a ne više od Podgrupe B 8 iz člana 22 stav 1 ovog zakona, aktom nadležnog organa lokalne samouprave, uz prethodno pribavljenu saglasnost Ministarstva.

Koeficijent za utvrđivanje zarade gradonačelnika i predsjednika opština utvrđuje se zavisno od broja stanovnika u lokalnoj samoupravi, i to:

|  |  |  |
| --- | --- | --- |
| Grupa | Kriterijum | Koeficijent |
| 1 | do 10.000 stanovnika | 15.56 |
| 2 | od 10.000 do 50.000 stanovnika | 17.29 |
| 3 | od 50.000 do 100.000 stanovnika | 19.02 |
| 4 | preko 100.000 stanovnika | 21.62 |

Broj stanovnika iz stava 3 ovog člana određuje se prema podacima koje utvrđuje organ uprave nadležan za poslove statistike.

Izuzetno od st. 1, 2 i 3 ovog člana, nadležni organ lokalne samouprave koja nije u mogućnosti da obezbijedi dovoljno sredstava za isplatu zarada u skladu sa ovim zakonom, može da utvrdi niže koeficijente za zarade zaposlenih iz člana 2 stav 1 tačka 2 ovog zakona, i to za zaposlene raspoređene u okviru Grupe poslova B i C do 20%, po prethodno pribavljenom mišljenju Ministarstva.

**Posebne grupe poslova**

**Član 24 ﻿**

Koeficijenti za zarade zaposlenih iz člana 2 stav 1 tač. 4, 5 i 6 ovog zakona, zavisno od nivoa kvalifikacije obrazovanja, složenosti poslova, odgovornosti ili drugih elemenata bitnih za vrednovanje određenog posla, utvrđuju se kolektivnim ugovorom ili drugim aktom uz saglasnost Vlade, po prethodno pribavljenom mišljenju Ministarstva.

Izuzetno od stava 1 ovog člana, koeficijent za zarade zaposlenih iz člana 2 stav 1 tač. 4, 5 i 6 ovog zakona neće se utvrđivati kolektivnim ugovorom za zaposlene čiji su koeficijenti određeni ovim zakonom.

Zarade zaposlenih i rukovodećih lica u tijelu iz člana 2 stav 1 tačka 3 ovog zakona utvrđuju se u okviru Grupe poslova B i C, a ne više od Podgrupe B 4 iz člana 22 stav 1 ovog zakona.

Zarade zaposlenih iz člana 2 stav 1 tačka 7 ovog zakona, zavisno od nivoa kvalifikacije obrazovanja, složenosti poslova, odgovornosti ili drugih elemenata bitnih za vrednovanje određenog posla, utvrđuju se propisom Vlade, po prethodno pribavljenom mišljenju Ministarstva.

Grupe poslova i koeficijenti za zarade zaposlenih iz člana 2 stav 1 tačka 8 ovog zakona, zavisno od nivoa kvalifikacije obrazovanja, složenosti poslova, odgovornosti ili drugih elemenata bitnih za vrednovanje određenog posla, utvrđuju se propisom Vlade, po prethodno pribavljenom mišljenju Ministarstva.

Zarade rukovodećih lica u subjektima iz člana 2 stav 1 tač. 4, 5 i 6 ovog zakona utvrđuju se u okviru Grupe poslova B i C, a ne više od Podgrupe B 9 iz člana 22 stav 1 ovog zakona, u skladu sa kolektivnim ugovorom, uz saglasnost Vlade.

**Ograničenja**

**Član 26 ﻿**

Zaposleni u javnom sektoru ne mogu ostvariti druge naknade osim onih koje su utvrđene ovim zakonom.

Druge naknade, u smislu stava 1 ovog člana, su naknade za članstvo u komisiji, savjetu i radnom tijelu, koje obrazuje državni organ, organ državne uprave, organ lokalne uprave i lokalne samouprave, nezavisno i regulatorno tijelo i pravna lica iz člana 2 stav 1 tač. 4, 5 i 6 ovog zakona.

Ograničenje iz stava 2 ovog člana ne odnosi se na ispitne komisije, koje se organizuju u javnom sektoru u skladu sa zakonom, a služe za sticanje zvanja i zasnivanje radnog odnosa, komisije i savjete ustanovljene posebnim zakonom odnosno odlukom organa lokalne samouprave, komisije obrazovane za realizaciju projekata od državnog interesa, kao i komisije i druga radna tijela koja se ne finansiraju iz budžeta Crne Gore, odnosno budžeta lokalne samouprave.

Ispitne komisije iz stava 3 ovog člana finansiraju se iz sredstava koja uplaćuju kandidati u skladu sa zakonom.

Naknade za komisije i savjete ustanovljene posebnim zakonom ili odlukom organa lokalne samouprave, kao i komisije obrazovane za realizaciju projekata od državnog interesa, mogu se isplatiti, uz saglasnost Vlade, odnosno organa lokalne samouprave, po prethodno pribavljenoj potvrdi o raspoloživim sredstvima od strane Ministarstva odnosno nadležnog organa lokalne uprave za poslove finansija.

**Zarada za izuzetan kadar**

**Član 27**

Koeficijent za zarade zaposlenog koji radi na poslovima koji zahtijevaju posebna znanja, vještine i kompetencije utvrđuje se u Grupe poslova A i B člana 22 stav 1 ovog zakona uz prethodnu saglasnost Vlade.

Izuzetno, zarade za zaposlene iz stava 1 ovog člana i eksterni kadar koji je od posebnog interesa za državu, mogu se utvrđivati po koeficijentima koji su viši od koeficijenta iz Grupe poslova A iz člana 22 stav 1 ovog zakona, uz prethodnu saglasnost Vlade.

**Zarada pripravnika**

**Član 29**

Zarada pripravnika sa III i IV nivoom kvalifikacije obrazovanja utvrđuje se u iznosu od 40% prosječne zarade, sa V i VI nivoom kvalifikacije obrazovanja 50% i VII nivoom kvalifikacije obrazovanja 60% prosječne zarade u Crnoj Gori u prethodnoj godini po podacima organa uprave nadležnog za poslove statistike.

**Naknade za predsjednika i članove organa upravljanja**

**Član 30 ﻿**

Naknada za predsjednika organa upravljanja u pravnom licu u javnom sektoru ne može biti veća od jedne prosječne zarade zaposlenih u tom pravnom licu u prethodnoj godini.

Naknada za člana organa upravljanja u pravnom licu u javnom sektoru ne može biti veća od 70% prosječne zarade zaposlenih u tom pravnom licu u prethodnoj godini.

Naknada za predsjednika organa upravljanja u pravnom licu u javnom sektoru, ukoliko funkciju vrši na profesionalnoj osnovi i ima Ugovor o radu sa poslodavcem, ne može biti veća od tri prosječne zarade zaposlenih u tom pravnom licu u prethodnoj godini.

**Donošenje rješenja o zaradi**

**Član 31**

Rješenje o zaradi zaposlenog iz člana 2 stav 1 tačka 1 ovog zakona donosi lice koje rukovodi tim organom, odnosno službom.

Rješenje o zaradi zaposlenog u organu uprave u sastavu donosi starješina organa državne uprave u čijem je sastavu taj organ uprave.

Rješenje o zaradi zaposlenog iz člana 2 stav 1 tačka 2 ovog zakona donosi starješina organa lokalne uprave.

Rješenje o zaradi zaposlenog iz člana 2 stav 1 tač. 3, 4, 5 i 6 ovog zakona donosi lice koje rukovodi tim pravnim licem.

Rješenje o zaradi zaposlenog iz člana 2 stav 1 tačka 7 ovog zakona donosi starješina organa državne uprave nadležan za poslove odbrane.

Rješenje o zaradi za lica koja su izabrana, imenovana ili postavljena u skladu sa propisima, osim za lica iz stava 2 ovog člana, donosi organ odnosno radno tijelo koje ih je izabralo, imenovalo ili postavilo.

**Donošenje rješenja o drugim primanjima**

**Član 35**

Rješenje o naknadama i drugim primanjima za zaposlenog iz člana 2 stav 1 tačka 1 ovog zakona donosi lice koje rukovodi tim organom, odnosno službom.

Rješenje o naknadama i drugim primanjima zaposlenog u organu uprave u sastavu donosi starješina organa državne uprave u čijem je sastavu taj organ uprave.

Rješenje o naknadama i drugim primanjima za zaposlenog iz člana 2 stav 1 tačka 2 ovog zakona donosi starješina organa lokalne uprave.

Rješenje o naknadama i drugim primanjima za zaposlenog iz člana 2 stav 1 tač. 3, 4, 5 i 6 ovog zakona donosi lice koje rukovodi tim pravnim licem.

Rješenje o naknadama i drugim primanjima za zaposlenog iz člana 2 stav 1 tačka 7 ovog zakona donosi starješina organa državne uprave nadležan za poslove odbrane.

Rješenje o naknadama i drugim primanjima za lica koja su izabrana, imenovana ili postavljena u skladu sa propisima, osim za lica iz stava 2 ovog člana, donosi organ odnosno radno tijelo koje ih je izabralo, imenovalo ili postavilo.

IV. PRAVA PO PRESTANKU FUNKCIJE

**Prava na naknadu**

**Član 36 ﻿**

Lice iz člana 22 stav 1 i člana 23 st. 1 i 2 iz Grupe poslova A, B i C ovog zakona koje je profesionalno obavljalo funkciju (u daljem tekstu: korisnik) ima pravo da nakon prestanka funkcije jednu godinu prima naknadu u visini zarade koju je primao u posljednjem mjesecu prije prestanka funkcije, uz odgovarajuće usklađivanje.

Naknada iz stava 1 ovog člana ostvaruje se na lični zahtjev korisnika, koji se podnosi najkasnije 30 dana od dana prestanka vršenja funkcije.

Pravo iz stava 1 ovog člana prestaje prije utvrđenog roka, ako korisnik:

1) zasnuje radni odnos;

2) bude izabran, imenovan ili postavljen na drugu funkciju na osnovu koje ostvaruje zaradu;

3) ostvari pravo na penziju;

4) to zatraži.

Pravo iz stava 1 ovog člana može se produžiti za još godinu dana, ako u tom periodu njegov korisnik stiče pravo na penziju.

Rješenje o ostvarivanju prava iz st. 1 i 4 ovog člana, donosi - radno tijelo organa koje ga je izabralo, imenovalo ili postavilo.

**Centralna evidencija**

**Član 37**

Centralnu evidenciju o zaradama zaposlenih vodi Ministarstvo.

Centralna evidencija iz stava 1 ovog člana obuhvata naročito podatke o:

1) ličnom imenu, jedinstvenom matičnom broju - JMB;

2) poslodavcu i radnom mjestu odnosno funkciji;

3) visini osnovne zarade i visini posebnog dijela zarade;

4) vrsti i visini dodatka na osnovnu zaradu;

5) visini varijabilnog dijela zarade;

6) visini naknade zarade i drugim primanjima;

7) radnom stažu (penzijskom stažu i beneficiranom stažu).

Podatke za vođenje evidencije iz stava 1 ovog člana, starješina odnosno lice koje rukovodi organom ili službom odnosno pravnim licem iz člana 2 stav 1 ovog zakona dužan je da dostavlja Ministarstvu, najkasnije do 5. u mjesecu za prethodni mjesec.

Podaci iz centralne evidencije o zaradama čuvaju se trajno.

Na lične podatke iz centralne evidencije primjenjivaće se odredbe kojima se propisuje zaštita podataka o ličnosti.

Sadržaj i način vođenja centralne evidencije iz stava 1 ovog člana i način dostavljanja podataka, uređuje se propisom Ministarstva.

**Član 41 ﻿**

Odredbe ovog zakona ne odnose se na zaposlene u Centralnoj banci Crne Gore, nezavisnom pravnom licu čiji je osnivač država ili vrši javna ovlašćenja, a koje se pretežno finansira iz sredstava međunarodnih organizacija, Crvenom krstu Crne Gore, zaposlene u privrednom društvu kod kojih je ugovorom o dokapitalizaciji sa stranim pravnim licem uređeno pitanje zarada, zaposlene u privrednom društvu čiji je osnivač država a koje se bavi finansijskom - kreditnom djelatnošću u cilju podsticanja privrednog razvoja Crne Gore i zaposlene u privrednom društvu čiji je osnivač država odnosno lokalna samouprava ili je u većinskom vlasništvu države odnosno lokalne samouprave a ostvaruje dobit u poslovanju i uredno izmiruje sve svoje obaveze.

VII. KAZNENE ODREDBE

**Član 42**

Novčanom kaznom u iznosu od 1.000 do 2.000 eura kazniće se za prekršaj odgovorno lice u organu lokalne samouprave ako:

1) ne smanji sredstva za zarade za 10% (član 10 stav 1);

2) utvrdi uslove i način ostvarivanja prava na varijabilni dio zarade bez saglasnosti Vlade i mišljenja Ministarstva (član 21 st. 4 i 5);

3) utvrdi koeficijente za zarade bez prethodno pribavljene saglasnosti Ministarstva (član 23 stav 1);

4) utvrdi koeficijente za zarade zaposlenog koji radi na poslovima koji zahtijevaju posebna znanja, vještine i kompetencije bez saglasnosti Vlade (član 27).

Za prekršaj iz stava 1 tačka 4 ovog člana, kazniće se i odgovorno lice u državnom organu, organu državne uprave i organu lokalne uprave novčanom kaznom u iznosu od 1.000 do 2.000 eura.

**Član 43**

Novčanom kaznom u iznosu od 2.000 do 20:000 eura, kazniće se za prekršaj pravno lice, ako:

1) ne smanji ukupan fond zarada za 10% u prvoj godini i dodatno 5% u narednoj kalendarskoj godini (član 10 stav 2);

2) utvrdi uslove i način ostvarivanja prava na varijabilni dio zarade bez saglasnosti Vlade i mišljenja Ministarstva (član 21 stav 5);

3) utvrdi koeficijente za zarade bez saglasnosti Vlade i mišljenja Ministarstva (član 24 stav 1);

4) utvrdi zarade za zaposlene i rukovodeća lica suprotno članu 24 stav 2 ovog zakona;

5) utvrdi koeficijente za zarade zaposlenog koji radi na poslovima koji zahtijevaju posebna znanja, vještine i kompetencije bez saglasnosti Vlade (član 27).

Za prekršaj iz stava 1 ovog člana, kazniće se i odgovorno lice u pravnom licu novčanom kaznom u iznosu od 500 do 2.000 eura.